stanford-oval/wikipedia huggingface dataset:
Apollon Maleataan pyhäkkö
Historia

Apollon Maleataan pyhäkön paikka on ollut asuttu ja kulttipaikkana jo varhaisella helladisella kaudella paljon ennen tunnetumman Asklepieionin olemassaoloa. Se säilyi kulttikäytössä edelleen mykeneläisellä kaudella ja läpi antiikin ajan. Paikalla palvottiin alun perin paikallista heeros Maleatasta, joka myöhemmin yhdistettiin yleiskreikkalaiseen Apolloniin epiteetillä Maleatas.
Paikalla ollut Apollonin temppeli rakennettiin klassisen kauden lopulla noin vuonna 350 eaa., ja sen lähellä ollut stoa eli pylväshalli hellenistisen kauden alkupuolella noin vuonna 300–280 eaa.
Rakennukset

Apollon Maleataan pyhäkkö sijaitsi Kynortion-vuoren rinteessä linnuntietä noin kilometrin itään Asklepieionista. Pyhäkköalueen tärkeimmät rakennukset olivat Apollonin temppeli sekä sen koillispuolella sijainnut stoa. Temppelin pituus oli noin 16 metriä ja leveys noin yhdeksän metriä. Rakennus koostui itään päin avautuneesta cellasta ja pronaoksesta, jonka edessä oli kaksi pylvästä (distylos in antis). Cellan länsipäässä oli adyton. Pronaokselle johti ramppi. Temppelin alttari sijaitsi tavan mukaan sen itäpuolella. Stoan pituus oli noin 44,5 metriä ja leveys noin 10,2 metriä. Se oli yksilaivainen ja edusti doorilaista tyyliä.
Pyhäkköalueella oli myös useista huoneista koostunut pappien talo tai ”skana”, joka sijaitsi stoan kaakkoispuolella; Asklepioksen naiskos eli pieni temppeli; suuri suorakulmainen roomalaisella kaudella rakennettu vesisäiliö; sekä nymfaion eli lähdekaivorakennus, jonka perällä oli lähes pyöreä syvennys varsinaista vesilähdettä varten. Hieman pyhäköstä etelään sijaitsi roomalainen kylpylä.
Aiheesta muualla

Kuvia tai muita tiedostoja aiheesta Apollon Maleataan pyhäkkö Wikimedia Commonsissa
Kopio nuorta Asklepiosta esittävästä veistoksesta, joka löydettiin Apollon Maleataan pyhäköstä, Epidauroksen arkeologinen museo. Alkuperäinen veistos on Kansallisessa arkeologisessa museossa Ateenassa (esine NAMA 1809).
Apollon Maleataan pyhäkön pohjakaava. Tärkeimmät rakennukset: 1. Propylon. 2. Pappien talo tai ”skana”. 3. Vesisäiliö. 4. Nymfaion. 5. Muusien temenos. 6. Asklepioksen naiskos. 7. Stoa. 8. Alttari. 9. Apollonin temppeli. 11. Naoksen muotoinen temenos. 12. Roomalainen kylpylä.
Anna Carin Zidek

| Mitalit | Mitalit | Mitalit |  |
| --- | --- | --- | --- |
|  Anna Carin Zidek |  Anna Carin Zidek |  Anna Carin Zidek |  |
Maa:   Ruotsi
Naisten ampumahiihto
|  Olympialaiset  |  Olympialaiset  |  Olympialaiset  |  |
|  Kultaa | Torino 2006 | yhteislähtö |  |
|  Hopeaa | Torino 2006 | sprintti |  |
| MM-kilpailut  | MM-kilpailut  | MM-kilpailut  |  |
|  Kultaa | Anterselva 2007 | sekaviesti |  |
|  Hopeaa | Hochfilzen 2005 | yhteislähtö |  |
|  Hopeaa | Anterselva 2007 | sprintti |  |
|  Hopeaa | Pyeongchang 2009 | sekaviesti |  |
|  Pronssia | Anterselva 2007 | takaa-ajo |  |
|  Pronssia | Hanty-Mansijsk 2010 | sekaviesti |  |
Anna Carin Helena Cecilia Zidek (o.s. Olofsson, s. 1. huhtikuuta 1973 Sveg, Härjedalen, Ruotsi) on ruotsalainen ampumahiihtäjä ja olympiavoittaja.
Ensimmäisen arvokisamitalinsa Zidek voitti MM-kisoista 2005 saatuaan yhteislähdössä hopeaa. Hän voitti olympiakultaa 12,5 km yhteislähdössä Torinossa 2006, josta hän jäi myös olympiahistoriaan, koska naisten yhteislähtö oli ensimmäistä kertaa olympiaohjelmassa. Lisäksi hän voitti aikaisemmin sprintistä hopeaa.
Zidek voitti yhteensä 12 maailmancupin osakilpailua, kaiken värisiä MM-mitaleja ja useita Ruotsin mestaruuksia. Maailmancupin kokonaiskilpailussa hän oli toinen kaudella 2005–2006 ja kolmas kaudella 2006–2007.
Hänen seuransa on Lillhärdals IF ja hän asuu Lillhärdalissa.
Zidek ilmoitti uransa lopettamisesta heinäkuussa 2011. Syyksi hän kertoi motivaation puutteen.
Saavutuksia > Olympialaiset

2006: kultaa yhteislähdössä ja hopeaa sprintissä
Saavutuksia > MM-kilpailut

2005: hopeaa yhteislähdössä
2007: kultaa sekaviestissä, hopeaa sprintissä ja pronssia takaa-ajossa
2009: hopeaa sekaviestissä
2010: pronssia sekaviestissä
Maailmancupvoitot

| Päivä | Kisapaikka | Kilpailu |
| --- | --- | --- |
| 7. joulukuuta 2005 |  Hochfilzen | Normaalimatka |
| 17. joulukuuta 2005 |  Brezno-Osrblie | Sprintti |
| 18. joulukuuta 2005 |  Brezno-Osrblie | Takaa-ajo |
| 25. helmikuuta 2006 |  San Sicario | Yhteislähtö |
| 16. maaliskuuta 2006 |  Kontiolahti | Sprintti |
| 18. maaliskuuta 2006 |  Kontiolahti | Takaa-ajo |
| 15. joulukuuta 2006 |  Hochfilzen | Sprintti |
| 14. tammikuuta 2007 |  Ruhpolding | Yhteislähtö |
| 17. tammikuuta 2007 |  Pokljuka | Sprintti |
| 11. joulukuuta 2009 |  Hochfilzen | Sprintti |
| 13. tammikuuta 2010 |  Ruhpolding | Sprintti |
| 1. joulukuuta 2010 |  Östersund | Normaalimatka |
Audi A6 (C7)

| Audi A6 C7 |
| --- | --- |

Valmistustiedot
Valmistusmaa:   Indonesia  Intia  Kiina  Saksa  Venäjä
Valmistaja:  Audi
Konserni:  Volkswagen Group
Valmistusvuodet:  2011–2018
Korimalli:  4-ovinen sedan 5-ovinen farmari
Luokka:  E-segmentti
Edeltäjä:  Audi A6 (C6)
Seuraaja:  Audi A6 (C8)
Teknisesti samankaltaisia:  Audi A4 (B8) Audi A5 (B8) Audi A7 (C7) Audi A8 (D4) Audi Q5 (Typ 8R) Audi RS6 (C7) Audi S6 (C7) Porsche Macan Volkswagen Phideon
Tekniset tiedot
Pohjalevy:  Volkswagen Group MLB
Moottori:  R4 V6
Iskutilavuus:  1,8–3,0 l
Polttoaine:  bensiini diesel
Vetotapa:  etuveto neliveto
Vaihteisto:  6-vaihteinen manuaali 8-vaihteinen automaatti 7-vaihteinen kaksoiskytkin CVT-automaatti
Audi A6 C7 (Typ 4G) on Audi A6:n neljännen sukupolven malli, jota valmistettiin vuosina 2011–2018. Se korvasi edeltäneen C6-mallin ja seuraajaksi tuli C8.
Audi A6 C7 (2011–2018)

Neljännen sukupolven A6 esiteltiin Detroitin autonäyttelyssä tammikuussa 2011. Se perustuu samalle modulaariselle MLB-pohjalevylle kuin esimerkiksi pienempi Audi A4 ja suurempi A8.
Vuoden 2011 Euro NCAP -kolaritestistä A6 C7 sai tulokseksi täydet viisi tähteä.
Geneven autonäyttelyssä maaliskuussa 2012 esiteltiin A6 Allroad, joka on maastokelpoisempi versio Avant-farmarimallista.
Pariisin autonäyttelyssä lokakuussa 2014 esiteltiin kasvojenkohotuksen kokenut malli, johon oli tehty uudistuksia muun muassa etusäleikköön, puskureihin sekä takavaloihin.
Aiheesta muualla

Kuvia tai muita tiedostoja aiheesta Audi A6 (C7) Wikimedia Commonsissa
Audi A6 C7 Avant
Facelift-mallin Audi A6 C7.
Facelift-mallin Audi A6 C7 Allroad.
Applause (kappale)

| ”Applause” Lady Gaga |
| --- | --- | --- |

Singlen tiedot
 Albumilta: Artpop
 Julkaistu: 12. elokuuta 2013
 Formaatti: CD, digitaalinen
 Tuottaja(t): Lady Gaga, DJ White Shadow
 Tyylilaji: elektropop, eurodance
 Kesto: 03.32
 Levy-yhtiö: Streamline, Interscope
Lady Gagan muut singlet
| ”Marry the Night” 2011 | ”Applause” 2013 | ”Do What U Want” 2013 |
"Applause" on yhdysvaltalaisen pop-laulaja Lady Gagan kappale. Kappale julkaistiin hänen Artpop-albuminsa ensimmäisenä singlenä 12. elokuuta 2013. Kappaleen musiikkivideo julkaistiin 19. elokuuta 2013.
Listasijoitukset

| Maa/alue (2013) | Korkein sijoitus |
| --- | --- |
Alankomaat: 15
Australia: 11
Belgia (Flanderi): 10
Belgia (Vallonia): 5
Britannia: 5
Espanja: 1
Etelä-Korea: 1
Irlanti: 9
Italia: 2
Itävalta: 6
Kanada: 4
Norja: 8
Ranska: 3
Ruotsi: 17
Saksa: 5
Slovakia: 18
Suomi: 10
Sveitsi: 7
Tanska: 6
Tšekki: 22
Uusi-Seelanti: 7
Yhdysvallat: 4
Julkaisuhistoria

| Alue | Päivämäärä | Formaatti | Levy-yhtiö | Lähde |
| --- | --- | --- | --- | --- |
| Kanada | 12.8.2013 | digitaalinen | Streamline Records, Interscope Records |  |
| Yhdysvallat | 12.8.2013 | digitaalinen | Streamline Records, Interscope Records |  |
| Alankomaat | 13.8.2013 | digitaalinen | Universal Music Group |  |
| Belgia | 13.8.2013 | digitaalinen | Universal Music Group |  |
| Britannia | 13.8.2013 | digitaalinen | Universal Music Group |  |
| Espanja | 13.8.2013 | digitaalinen | Universal Music Group |  |
| Irlanti | 13.8.2013 | digitaalinen | Universal Music Group |  |
| Italia | 13.8.2013 | digitaalinen | Universal Music Group |  |
| Itävalta | 13.8.2013 | digitaalinen | Universal Music Group |  |
| Luxemburg | 13.8.2013 | digitaalinen | Universal Music Group |  |
| Norja | 13.8.2013 | digitaalinen | Universal Music Group |  |
| Portugali | 13.8.2013 | digitaalinen | Universal Music Group |  |
| Ranska | 13.8.2013 | digitaalinen | Universal Music Group |  |
| Ruotsi | 13.8.2013 | digitaalinen | Universal Music Group |  |
| Saksa | 13.8.2013 | digitaalinen | Universal Music Group |  |
| Singapore | 13.8.2013 | digitaalinen | Universal Music Group |  |
| Suomi | 13.8.2013 | digitaalinen | Universal Music Group |  |
| Sveitsi | 13.8.2013 | digitaalinen | Universal Music Group |  |
| Uusi-Seelanti | 13.8.2013 | digitaalinen | Universal Music Group |  |
| Yhdysvallat | 20.8.2013 | radio | Interscope Records |  |
| Japani | 20.9.2013 | CD | Universal Music Group |  |
Anna Chancellor

| Anna Chancellor |
| --- | --- |
 Anna Chancellor vuonna 2018.
Henkilötiedot
Koko nimi:  Anna Theodora Chancellor
Syntynyt: 27. huhtikuuta 1965 (ikä 59)
Ammatti:  näyttelijä
Puoliso:  Redha Debbah
Näyttelijä
Aktiivisena:  1990–
Merkittävät roolit:   Questular Rontok  (Linnunradan käsikirja liftareille)  Lix Storm  (The Hour)  Rachel Argyll  (Ordeal By Innocence)  Henrietta  (Neljät häät ja yhdet hautajaiset) 
Aiheesta muualla
IMDb 
Elonet
Anna Theodora Chancellor (s. 27. huhtikuuta 1965) on englantilainen näyttelijä. Hän on saanut urallaan useita Olivier- ja Bafta-ehdokkuuksia.
Chancellor kuluu yläluokkaiseen sukuun, hän on esimerkiksi entisen pääministerin H.H. Asquithin jälkeläinen ja näyttelijä Helena Bonham Carterin pikkuserkku. Hänellä on yksi lapsi.
Valikoitu filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1993 | Edistyksen hinta | Century | Nainen poliisiasemalla |
| 1994 | Neljät häät ja yhdet hautajaiset | Four Weddings and a Funeral | Henrietta "Ankannaama" |
| 1994 | Prinsessa Caraboo | Princess Caraboo | Rouva Peake |
| 1994 | Staggered | Staggered | Carmen Svennipeg |
| 1997 | Mies joka luuli liikaa | The Man Who Knew Too Little | Barbara Ritchie |
| 1997 | Fairytale – keijukaisten maailma | FairyTale: A True Story | Peter Pan |
| 2001 | Surullisten sinkkujen seura | Crush | Molly |
| 2003 | Mistä tytöt tykkää | What a Girl Wants | Glynnis Payne |
| 2003 | The Dreamers | The Dreamers | Äiti |
| 2004 | Agentti Cody Banks 2: Päämääränä lontoo | Agent Cody Banks 2: Destination London | Jo Kenworth |
| 2005 | The Best Man | The Best Man | Dana |
| 2005 | Linnunradan käsikirja liftareille | The Hitchhiker's Guide to the Galaxy | Questular Rontok |
| 2006 | Murto ja varkaus | Breaking and Entering | Kate |
| 2007 | Tyttökoulu St. Trinian’s | St. Trinian’s | Neiti Bagstock |
| 2007 | Sherlock Holmes And The Baker Street Irregulars | Sherlock Holmes And The Baker Street Irregulars | Irene Adler |
| 2007 | Christmas At The Riviera | Christmas At The Riviera | Diane |
| 2011 | Hysteria | Hysteria | Rouva Bellamy |
| 2012 | We’ll Take Manhattan | We’ll Take Manhattan | Lucie Clayton |
| 2013 | How I Live Now | How I Live Now | Aunt Penn |
| 2013 | Private Lives | Private Lives | Amanda Prynne |
| 2014 | Testament Of Youth | Testament Of Youth | Mrs. Leighton |
| 2016 | The Carer | The Carer | Milly |
| 2016 | This Beautiful Fantastic | This Beautiful Fantastic | Bramble |
| 2016 | The Last Dragonslayer | The Last Dragonslayer | Stuffco President |
| 2017 | The Love Of My Life | The Love Of My Life | Grace |
| 2018 | The Happy Prince | The Happy Prince | Mrs. Arbuthnott |
| 2018 | Benjamin | Benjamin | Tessa |
| 2018 | Nativity Rocks! | Nativity Rocks! | Clara Hargreaves |
| 2019 | For Love Or Money | For Love Or Money | Carol |
| 2019 | One Red Nose Day And A Wedding | One Red Nose Day And A Wedding | Henrietta |
Aiheesta muualla

Anna Chancellor Elonetissä.
Anna Chancellor Internet Movie Databasessa. (englanniksi)
Antti Hanninen

Antti Hanninen (31. maaliskuuta 1873 Heinjoki – 22. marraskuuta 1957 Sammatti) oli suomalainen maanviljelijä, herastuomari ja kansanedustaja.
Elämänvaiheet

Antti Hanninen syntyi Heinjoen Ristseppälän kylässä Matti ja Helena (o.s. Hallikainen) Hannisen yhdeksänlapsisen perheen vanhimpana. Perhe muutti Ristseppälästä Kopralaan Antin ollessa 3-vuotias.
Hanninen avioitui 18.6.1893 Helena Karvasen kanssa. Heille syntyi kolme lasta: Iivari vuonna 1896 (joka kuoli heti syntymän jälkeen), Selma 1897 ja Johannes 1899.
Isä Matin kuoltua vuonna 1899 Antista tuli vanhanajan suurperheen pää, sillä oman perheensä lisäksi hän huolehti äidistään ja nuoremmista sisaruksistaan, joista nuorin, Tahvo, oli nelivuotias. Neljä muutakin sisarusta oli alle 15-vuotiaita.
Antti Hanninen ryhtyi hoitamaan jo nuorena lukuisia yhteiskunnallisia luottamustehtäviä, joten veljekset sopivat suurperheen ”päällikkyyden” siirtämisen toiseksi vanhimmalle veljelle Juholle (s. 1885).
Vuonna 1939 syttynyt talvisota ajoi kannakselaiset evakkoon. Välirauhan aikaiseksi sijoituskunnaksi Antti Hanniselle tuli Varsinais-Suomen Perniö, josta hän osti Koivun tilan. Jatkosodassa takaisin vallattu Heinjoki veti Antin perheineen takaisin Kopralaan. Tilan rakennukset olivat säästyneet, joten uudelleenrakentamiseen ei tarvinnut ryhtyä ja perhe pääsi nopeasti normaalielämän alkuun.
Jatkosodan käänne ajoi Antin perheineen 18. kesäkuuta 1944 lopullisesti evakkoon. Uudeksi kotikunnaksi tuli jälleen varsinaissuomalainen Koski Tl ja siellä Naumin tila. Kovin pitkäaikaiseksi olo Naumilla ei muodostunut, sillä Antti Hanninen teki vuonna 1947 esisopimuksen Sammatin seurakunnan omistamasta Ylitalo-nimisestä tilasta.
Sodan jälkeen vuonna 1945 säädetyn maanhankintalain seurauksena tila päätettiin jakaa Sammatin kirkkovaltuuston päätöksellä vähintään kolmeen osaan. Näin tilaa jakamaan tulivat sukulaiset Väinö Jaarinen ja Iivari Hyytiäinen sekä vielä neljänneksi jakajaksi Vilho Hyytiäinen. Noin 170 hehtaarin suuruiseksi jo aiemmin pienentyneestä tilasta noin 30 hehtaarin metsäpalsta jäi seurakunnan omistukseen ja loppu jaettiin edellä mainittujen osakkaiden kesken.
Hanninen kuoli aasialaisen influenssan jälkitautina tulleeseen keuhkokuumeeseen 22. marraskuuta 1957. Hänet on haudattu puolisonsa Helenan viereen Sammatin hautausmaalle.
Poliittinen ura > Luottamustoimia Heinjoella

Antti Hannisen luottamustehtäviä olivat muun muassa kunnanvaltuuston, kunnallislautakunnan ja verotuslautakunnan pitkäaikaiset jäsenyydet. Hän toimi myös kirkkoneuvoston ja -valtuuston jäsenenä yli 20 vuoden ajan.
Niin ikään Antti Hanninen toimi Heinjoen maamiesseuran jäsenenä (35 vuoden ajan), Viipurinläänin maanviljelysseuran johtokunnassa (1912–1918), useita vuosia Kopralan ja Heinjoen Osuuskassojen hallituksessa, maanjako-oikeuden ja pakkolunastuslautakunnan jäsenenä suurten rautatie- ja maantiehankkeiden aikana, Kopralan rukoushuoneen sekä Heinjoen ev.lut. nuorisoliiton johtokunnissa ja myös johtomiehenä, pyhäkoulun opettajana ja niin edelleen.
Poliittinen ura > Kansanedustajana 1911–1914

Paikallisten luottamustehtävien lisäksi Antti Hanninen valittiin ainoana heinjokisena yksikamariseen eduskuntaan vuosiksi 1911–1914. Valtiopäivillä hän edusti Suomalaista puoluetta. Kansanedustajana hän toimi maatalous- ja sivistysvaliokuntien jäsenenä sekä vuoden ajan eduskunnan pöytäkirjantarkastajana. Tämän jälkeen hän ei enää asettunut eduskuntavaaliehdokkaaksi. Pääasiallisena syynä kieltäytymiseen oli Hannisen tilan jakaminen kahtia vuonna 1910. Tuolloin niin sanottu vanha Hanninen jäi Juholle ja myöhemmin ostettu lisätila (Kanninen) tuli Antille. Uudistilan rakennuksien teko vei siinä määrin aikaa, että työn johtaminen Helsingistä käsin ei olisi ollut mahdollista.
Poliittinen ura > Äyräpäänjärven laskuhanke

Eduskunta-aikanaan Hanninen teki yhdessä erään toisen kansanedustajan kanssa vuonna 1912 Äyräpäänjärven laskua koskevan aloitteen ja saikin hanketta varten kolmen miljoonan markan määrärahan.
Heinjoen ja Muolaan rajalla sijaitseva Äyräpäänjärvi oli enimmilläänkin vain noin puolitoista metriä syvä. Sille tasolle järvi oli päätynyt vuonna 1857, kun Vuoksi purkautui Kiviniemen kannaksen puhkaisemisen seurauksena uudelle laskureitille ja sekä Vuoksen että Äyräpäänjärven pinta laski huomattavasti. Tämän ansiosta järvestä kehkeytyi pohjoismaiden merkittävin ”lintuparatiisi”.
Hannisen ajaman järvenlaskuhankkeen tarkoituksena oli kuivata 6 000–7 000 hehtaarin suuruinen järvi viljelys- ja niittymaaksi. Kuivatuksen myötä järveen rajoittuvien tilojen peltopinta-ala olisi kasvanut huomattavasti; esimerkiksi Hannisten omistamalla Kannisen tilalla uutta peltoa olisi saatu 80–90 hehtaaria.
Koska järvi oli lintuparatiisi, hanke käynnisti 1920–1930-luvuilla Suomen ensimmäisen todellisen luonnonsuojelukiistan. Ajoittain hyvin kiivas väittely levisi lehdistön välityksellä valtakunnalliseksi ja johti vaatimukseen saada järvi luonnonsuojelualueeksi ja jopa sisällyttää se Suomen ensimmäisten kansallispuistojen joukkoon. Einari Merikallio kirjoitti aiheesta vuonna 1929 julkaistun kirjan Äyräpäänjärvi: Suomen linturikkain järvi (Helsinki: Otava, 1929, 202 s.: kuv. + 40 kuvalehteä, karttaliite).
Viipurin läänin maaherra Arvo Manner esti kuivatushankkeen asettamalla järvelle toimenpidekiellon sen suojeluarvojen lopullisesti selvittämiseksi. Kiistaa ei saatu ratkaistua ennen talvisodan syttymistä. Järven rannalle oli ennen sodan syttymistä tuotu laskuojan syventämiseen tarkoitetut kaivinkoneet, jotka jäivät sittemmin neuvostoliittolaisten haltuun.
Vielä jatkosodan aikana vuonna 1943 Viipurin läänin maanviljelyinsinööri otti kuivatushankkeen uudelleen esille, mutta sitten sodan jälkiseurauksena tapahtunut alueluovutus hautasi hankkeen lopullisesti.
Poliittinen ura > Luottamustoimia Sammatissa

Antti Hannisen luottamustehtävät jatkuivat vielä uusilla asuinsijoilla Sammatissa. Hän toimi muun muassa Sammatin kunnanvaltuutettuna, Länsi-Uudenmaan palovakuutusyhtiön hallituksessa, lautamiehenä ja niin edelleen.
Sammatin ja Karjalohjan käräjät pidettiin Sammatin Myllykylän Ylitalon salissa aina Antti Hannisen kuolemaan asti.
Asterix (vuoden 1993 videopeli)

| Astérix |
| --- | --- |

Kehittäjä:  Bit Managers (NES, GB) Infogrames (SNES)
Julkaisija:  Infogrames
Säveltäjä:  Alberto González (NES, GB) Frederic Mentzen (SNES)
Julkaistu:  EU 1993
Lajityyppi:  tasohyppely
Pelimuoto:  yksinpeli
Alusta:  NES, SNES, Game Boy
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK   : 
Astérix on Bit Managersin ja Infogrames Entertainmentin kehittämä videopeli, joka julkaistiin Nintendo Entertainment Systemille, Super Nintendo Entertainment Systemille ja Game Boylle vuonna 1993. Tasohyppelypeli perustuu René Goscinnyn ja Albert Uderzon samannimiseen Asterix seikkailee-sarjakuvaan ja se liittyy osaksi ainakin videopelisarjan lisenssiin. Asterix toimii ainoana pelattavana hahmona, jonka tehtävänä on hyökätä roomalaisten kimppuun ja saada paljon villisikaa suuhunsa, mutta hän pitää eniten Akvavitixin tekemästä taikajuomasta, jonka tietäjä on valmistanut padassa. Pelin alussa Asterixin ystävä Obelix häviää roomalaisten vankina ennen Julius Caesarin heittämistä leijonien syötiksi, jolloin eletään vuotta 50 eKr., kun koko Gallia on tulvinut aivan täyteen roomalaisia pilvin pimein. Pienen gallialaisen tehtävä on pelastaa ystävänsä Obelix roomalaisten kynsistä, sillä gallialaisten kylä on turvassa roomalaisilta.
Kuvakaappaus pelin NES-version ensimmäisestä tasosta.
Armide (Gluckin ooppera)

Nicolas Poussin, Rinaldo ja Armida, 1629.
Armide Wq. 45 on Christoph Willibald Gluckin säveltämä viisinäytöksinen ooppera, jonka Torquato Tasson runoon Gerusalemme liberata (suom. Vapautettu Jerusalem, 1580) perustuvan libreton on kirjoittanut François Quinault. Teoksen libretto oli alun perin kirjoitettu Jean-Baptiste Lullyn saman nimiselle oopperalle. Teos sai ensi-iltansa Pariisin Académie de Musique'ssa 23. syyskuuta 1777. Ooppera sijoittuu ensimmäisen ristiretken tapahtumiin. Armide on viides Gluckin Académie de Musique’lle säveltämästä seitsemästä oopperasta. Säveltäessään oopperaa Gluck perehtyi myös Lullyn aikaisempaan teokseen ja pyrki säilyttämään sen hengen ja ranskalaisen tragédie en musique oopperan tyylin.
Aiheesta muualla

Libretto. (ranskaksi)
Aonnaga

| Aonnaga |
| --- | --- |
Muu nimi:  ao, aorr, cholimi, hatigoria, nowchong, paimi, uri
Tiedot
Alue:  Nagaland, Assam (Intia)
Puhujia:  261 000 (2001)
Kirjaimisto:  latinalainen
Kielitieteellinen luokitus
Kielikunta:  sinotiibetiläiset kielet
Kieliryhmä:  tiibetiläis-burmalaiset kielet
ISO 639-3:  njo
 Ohje 
Aonnaga eli ao on yksi Intian Nagalandin osavaltiossa asuvien nagojen puhumista tiibetiläis-burmalaisista kielistä. Sitä puhuu vuoden 2001 väestönlaskennan mukaan äidinkielenään 261 000 ihmistä. Pääosa puhujista asuu Nagalandin pohjoisosassa Mokokchungin piirikunnassa ja Assamissa. Kielestä on erotettavissa viisi murretta.
Aonnaga kuuluu ao-kielten ryhmään yhdessä lothannagan, sangtaminnagan ja yimchungrunnagan kanssa.
Arakhne

Arakhne Paolo Veronesen maalauksessa vuodelta 1520.
Arakhne (m.kreik. Ἀράχνη, Arakhnē, lat. Arachne) on kreikkalaisessa mytologiassa esiintyvä hahmo, joka väitti olevansa jumalatar Athenea taitavampi kutoja. Athene suuttui tästä Arakhnelle ja muutti tämän maailman ensimmäiseksi hämähäkiksi. Tarun Arakhnesta kertoo Ovidius, ja siksi se liitetään usein Athenen roomalaiseen vastineeseen Minervaan.
Aiheesta muualla

Kuvia tai muita tiedostoja aiheesta Arakhne Wikimedia Commonsissa
Minerva ja Arachne. René-Antoine Houassen maalaus vuodelta 1706.
Jääluola

Jääluola on luola, jonka sisällä on jäätä ympäri vuoden tai ainakin suurimman osan vuodesta. Esimerkiksi Inarissa sijaitsevassa Korkia-Mauran jääluolassa jää ei ole sulanut todennäköisesti 1400-luvun jälkeen. Kyseinen jääluola on Suomen suurin. Sen alapuolella jää ulottuu kahden metrin syvyyteen. Tämä luola on 3,5 metriä leveä, 10 metriä pitkä ja 4 metriä korkea. Tässä luolassa on viime aikoina havaittu entistä enemmän sulamisesta tullutta vettä, joten luolan jään voidaan olettaa sulavan pian kokonaan. Eisriesenweltin jääluola Werfenissä Itävallassa on maailman suurin jääluola. Sen käytävä on yli 40 kilometriä pitkä. Sen sisällä olevasta jäätiköstä on muodostunut suurikokoisia muodostumia. Luolan käytävän tilavuus vaihtelee ja kapeimpia kohtia on siellä, missä on kalkkikiveä. Tätä luolaa ryhdyttiin tutkimaan varsinaisesti vasta 1913. Myös Islannin Vatnajökullin jäätiköllä on jääluola, joka on matkailunähtävyys. Slovenský rajin kansallispuistossa Slovakiassa on Dobšinskán jääluola, joka on Unescon maailmanperintölistalla.
Auvergne

Auvergne [ovɛʁɲ] oli Ranskan alue Ranskan keskiylängöllä. Sen keskusta on Clermont-Ferrandin kaupunki. Alueella asuu 1,3 miljoonaa ihmistä, joista kolmannes asuu Clermont-Ferrandin suurkaupunkialueella. Vuoden 2016 hallintouudistukseta Auvergnen hallinnollinen alue lakkautettiin ja siitä tuli osa Auvergne-Rhône-Alpesin hallintoaluetta.
Auvergne on myös Ranskan historiallinen maakunta, joka on saanut nimensä alueella asuvan kelttikansan, arvernien, mukaan. Auvergne on vanhaa tuliperäistä aluetta, jonka vuoret ovat sammuneita tulivuoria. Alueella on kivennäisvesilähteitä ja niiden ympärillä kylpylöitä (muun muassa Vichy sijaitsee Auvergnessa).
Panoraama Puy de Dômen huipulta.
Asterix Belgiassa

Asterix Belgiassa (ransk. Astérix chez les Belges) on 24. Asterix seikkailee -albumi, joka julkaistiin vuonna 1980. Se oli viimeinen René Goscinnyn käsikirjoittama Asterix-seikkailu.
Juoni

Urheiden gallialaisten päällikkö Aladobix saa kuulla, että Julius Caesar on sanonut pitävänsä kaikista Gallian kansoista belgejä kaikkein urheimpina. Aladobix lähtee yhdessä Asterixin ja Obelixin kanssa Belgiaan ottamaan heistä selvää. He päättävät julistaa kilpailun, johon he haluavat tuomariksi itse Caesarin.